cyanic-selkie/wikianc huggingface dataset:
Gastropodkalk
Gastropodkalk er ein urein kalkstein frå øvre ordovicium. Ein finn mykje av denne bergarten i sørlege og midtre område av Oslofeltet. Namnet skuldast store sniglehus etter det vitskaplege namnet på sniglar, som er gastropoda. Saman med korallar er desse dei viktigaste fossila i bergarten. Gastropodkalk vert òg kalla herøyaformasjonen.
Philip Aaberg
Philip Aaberg er ein USA-amerikansk pianist og komponist. Han vart internasjonalt kjend gjennom ei rekkje pianoinnspelingar gjevne ut på Windham Hill Records. Sjølv om han har klassisk opplæring, nytta Aaberg element av klassisk musikk, jazz, bluegrass, rock og nymusikk-element i komposisjonane sine. Han er mest kjend for soloarbeidet sitt innan kammerjazz.
Diskografi
Solo
Samarbeid
Njazepetrovsk
Njazepetrovsk (russisk Нязепетро́вск) er ein by i Tsjeljabinsk oblast i Russland med om lag 13 000 innbyggjarar. Han ligg ved elva Njazja, ei sideelv til Ufa, 150 km nordvest for Tsjeljabinsk.
Byen vart grunnlagd i 1747 og fekk bystatus i 1944.
Valleriitt
Valleriitt er eit mineral som finst forholdsvis utbreitt, men i små mengder i norske kaledonske kisførekomstar. Det er eit koparhaldig sulfidmineral med formel 4(Fe,Cu)S · 3(Mg,Al)(OH)2.
Det er kalla opp etter den svenske gruveingeniøren G. Vallerius (Wallerius, 1683–1742).
Abdusamet Yigit
Abdusamet Yigit, eigentleg Abdussamet Yigit, er ein kurdisk forfattar som bur i Noreg. Han blei fødd i landsbyen Xirabê Sosina i provinsen Nisebin i det nordlege Kurdistan. Han har studert historie og filosofi og har skrive fleire bøker om kurdiske folkeepos på den kurdiske dialekta kurmanji. Yigit si fyrste bok, Feqiyê Teyran, er ein roman om den kurdiske filosofen ved same namn.
Mount Griffin
Mount Griffin er eit fjell, 1760 moh, som ligg 13 nautiske mil aust-søraust for Mount Bolt og markerer den sørlege grensa til Anare Mountains i Victoria Land i Antarktis. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1960–63, og vart namngjeve av Advisory Committee on Antarctic Names etter Joe R. Griffin i U.S. Army, ein helikopterpilot som flydde for USGS, 1962–63 under kartlegginga av dette fjellet.
Brigantarar
Brigantarane var ein keltisk stamme som i tida før opprettinga av Romersk Britannia budde i området mellom elvane Tyne og Humber i nordlege England. Området deira, ofte kalla Brigantia, var sentrert rundt det som seinare vart til Yorkshire. Den greske geografen Klaudios Ptolemaios namngav ein (annan?) stamme ved same namn i Irland som dei oppheldt seg i området Wexford, Kilkenny og Waterford, medan historikaren Strabon omtalte det som truleg var ein annan stamme med same eller liknande namn, Brigantii, som ei undergruppe av vindelikarar (Vindelici) i Alpe-regionen.
Etymologi
Namnet til brigantarane (gresk Βρίγαντες) delar same urkeltiske rotord som den keltiske gudinna Brigantia, *brigant- i tyding «høg, opphøgd» og det er uklart om busetjingane som blei kalla for Brigantium blei kalla det fordi dei var «høge» eller «opphøgde» i metaforisk tyding av å tilhøyra ein adel, eller om det var bokstaveleg dei som budde i opplandet, ein referanse til fjellkjeda Penninane, eller om dei budde i bygdeborger som fysisk låg høgt i terrenget.
Det er fleire oldtidsbusetnader kalla Brigantium rundt om i Europa, mellom anna Berganza i Alava (Spania), Betanzos og Bergondo i Galicia (Spania), Bragança i Portugal og Briançon, Brigetio ved grensa av Slovakia og Ungarn, Brigobanne som ligg ved elva Breg og nær elva Brigach i sørlege Tyskland (før-romerske Vindelicia) og Bregenz i Alpane.
Det italienske ordet brigante, som engelske og franske brigand og brigade kjem frå, opptrer i mellomalderlatin på 1300-talet i formene brigancii, brigantii, brigantini, brigantes. Sjølv om eit opphavleg keltisk opphav for ordet er mogleg, verker eitkvart samband mellom det italienske omgrepet og det keltiske stadnamnet usannsynleg sidan brigantarar ikkje hadde noka betydeleg rolle på Den italienske halvøya, og hadde forsvunne som eit folk rundt tusen år før omgrepet er dokumentert.
Historie
Då romarane invaderte Dei britiske øyane i år 43 var brigantarane den sterkaste keltiske stammen på øyane. Frå byrjinga av var dei vennleg stilte mot romarane, og fekk status som klientkongedømme, det vil seia eit kongedømme kontrollert av guvernøren i romersk Britannia, men med ein viss autonomi.
I år 50 søkte Caratacus tilflukt hos brigantenes dronning Cartimandua etter å ha lide nederlag i slaget ved Caer Caradock. For å visa lojaliteten sin mot romarane overleverte ho han til dei, og han blei teken til Roma i lenker. Dermed var ein av dei sterkaste av dei keltiske krigsherrane sett ut av spel.
Tacitus, i ein tale lagt i munnen på den kaledonske leiaren Calgacus, viser til brigantarane som «under leiarskapet til ei kvinne» nesten overvann romarane.
Greatest Hits III av Queen
Greatest Hits III er eit samlealbum av det britiske rockebandet Queen. Det er ei samling av songar frå den seinare karrieren deira, solohittar frå bandmedlemmane og samarbeid med andre artistar (derfor er albumet tilskrive «Queen+"). Det vart gjeve ut 8. november 1999. Dei første to spora på albumet var nye versjonar av klassiske Queen-songar som ikkje tidlegare var gjevne ut.
Geosynklinal
Ein geosynklinal er eit avlangt, trauforma søkk i jordskorpa. Det kan vere opptil 100 km breitt og over 1000 km langt og vert gradvis fylt att med sediment. Tidlegare trudde ein at fjellkjeder vart danna ved visse typar geosynklinalar vart pressa saman, men ein trur no at dei store sedimentmassane i fjellkjedene i staden for har oppstått i havområda mellom to jordskorpeplater som seinare har kollidert.
Lənkəran
Lənkəran (aserbajdsjansk, på russisk Ленкорань, Lenkoran) er ein by i sørlege Aserbajdsjan ved breidda av Kaspihavet. Han er administrasjonssenter i distriktet Lənkəran, men byen utgjer eit eige distrikt som er uavhengig av distriktet rundt han. I 2014 hadde byen 51 300 innbyggjarar.
Vistehola
Vistehola eller Svarthola er ein buplass frå steinalderen som ligg på Viste i Randaberg kommune i Rogaland fylke, 10 kilometer nordvest for Stavanger. Vist i namnet på hola kjem av norrønt for «bustad».
Vistehola var den fyrste holebuplassen i Noreg som vart undersøkt av fagfolk. Funnmaterialet er særdeles godt bevart, og gjev viktige opplysningar om korleis forgjengarane til nordmenn levde i eldre steinalder, for mellom 6 000 og 8 000 år sidan. Hola rommar eit busett areal på om lag 100 kvadratmeter, og ligg om lag 250 meter frå den notidige strandlinja. I brukstida stod vatnet vesentleg høgre. Avfallsdynga som dekte store delar av holegolvet, var 1,6 meter djup på sitt tjukkaste. Her var ikkje berre mengder med bein, skjel og reiskapsavfall, men også spor etter gravferder. Hunden er det einaste tamdyret det er funne spor av, sett bort frå nokre få bein frå ku og hest i det øvste laget, som skriv seg frå folkevandringstida. Ville dyr er derimot representert med kring sytti artar, blant desse 37 slag fugl og elleve slag fisk. Vistehola er ikkje graven ut med moderne metodar, og mykje av det interessante beinmaterialet er med det vorte kasta. Så langt har berre Sævarhelleren inneheldt like gamle beinrestar.
Ved austveggen i hola vart det funne eit skjelett av ein 15 år gamal gut som levde for kring 7500 år sidan. Det er eitt av dei eldste funna av menneskelege leivningar i Noreg.
Hola vart studert av arkeologar i 1907, 1910, 1939 og 1941.
Maoridukkar
Maoridukkar (Poliocephalus rufopectus) er ein liten medlem i dukkarfamilien, endemisk for New Zealand.
Maoridukkarar er 29 centimeter i lengd og veg om lag 250 gram. Kroppen verkar mørk, kort og butt, nebbet er rett og relativt kort. I hekkedrakt er dei mørk, gråbrune på overida med eit glansa, svart hovud med tynne sølvfarga striper. Framsida av halsen og brystet er rustfarga. Auga er gule, og halen er kvit og dunaktig.
På Nordøya han er funne på vestkysten av kystnære innsjøar frå North Cape til Pukekohe og frå sørlege Taranaki til Paraparaumu, på innsjøar og dammar i det sentrale platået, Gisborne, Hawke's Bay og Wairarapa.
Denne arten var tidlegare til stades på innsjøar i låglandet på Sørøya, men fekk ei rask nedgang der av ukjende grunnar på 1800-talet, og den siste registrerte hekkinga på Sørøya er frå 1941.
Denne dukkararten er sky og vil dukke og skjule seg når kan blir uroa. Føda består hovudsakleg av akvatiske insekt og larvane deira, og dessutan små blautdyr som sniglar. Nokre gonger tar dei byttedyr som fisk og ferskvasskreps.
Storleiken på populasjonen av maoridukkarar er estimert til 1700 individ (2005) og er minkande.
Stone Cold Classics
Stone Cold Classics er eit samlealbum av det engelske rockebandet Queen. Det vart gjeve ut 11. april 2006, i samband med sendinga av ein episode av American Idol i USA, der deltakarane skulle syngje Queen-songar.
Noreg i etterkrigstida
Etterkrigstida er nemninga på tidsperioda etter andre verdskrigen. Noreg, så vel som dei fleste andre land i Europa og Nord-Amerika, opplevde store endringar av politisk, kulturell og økonomisk art i denne perioden.
Stortingsvalet i 1945 markerte tilbakekomsten til det parlamentariske demokratiet etter det nasjonalsosialistiske Tysklands okkupasjon og marionettregjeringa til Nasjonal Samling ved Vidkun Quisling. Valresultatet gav Det norske Arbeidarpartiet majoritet i Stortinget, ein majoritet partiet heldt på fram til stortingsvalet 1965, då dei borgarlege partia danna ei koalisjonsregjering under leiing av Per Borten. Ap-statsministeren Einar Gerhardsen var den leiande skikkelsen i rikspolitisk samanheng i denne perioden, og har vorte omtalt som landsfader.
Marshallhjelpa og handelssamband med USA var med på å skapa grobotn for ein enorm økonomisk vekst. Middelklassa voks, og del fattige sokk betrakteleg som følgje av Visjonane til arbeidarpartiet om ein heldekkende velferdsstat. Som elles i Europa sokk arbeidsledigheten, og velstanden auka. Husmorsyrket var høgt akta, og få land hadde større del hjemmeværende mødrer. I 1960 var heile 55 prosent av alle vaksne kvinner husmødre på heltid. Som i dei fleste industrilanda sokk sysselsette i primær- og sekundærnæringene i takt med økinga av sysselsette innan tenestenæringa. Som følgje av politiske vedtak om maksimal arbeidstid, og effektivisering innan primær- og sekundærnæringer, søkk mengder timeverk per person i etterkrigstida.
Grigg Peak
Grigg Peak er eit fjell på 2130 meter over havet, 7 nautiske mil vest for nordenden i Lyttelton Range i Admiralty Mountains i Victoria Land i Antarktis. Det vart kartlagd av US Geological Survey frå landmålingar og flyfoto tekne av U.S. Navy, 1960–63, og vart namngjeve av Advisory Committee on Antarctic Names etter Gordon C. Grigg, ein biolog i US Antarctic Research Program ved McMurdo-basen, 1966–67.
Gardnoskrateret
Gardnoskrateret er eit meteorittkrater på Garnås i Nesbyen kommune i Viken fylke, skildra av geologane Johan Naterstad og Johannes A. Dons i 1990.
Krateret er omtrent 5 kilometer i diameter og vart laga av ein meteor med ein diameter som er estimert til å ha vore 250 meter. Alderen er rekna til omtrent 650 millionar år. Krateret ligg nær riksveg 7 i Hallingdal og er lett tilgjengeleg.
Krateret er eit av berre tre kjende krater som finst i Noreg (dei andre er Mjølnirkrateret og Ritlandskrateret).
Gardnos i dag
Ved krateret i dag er det ein kafé og parkeringsplass. Heile kratereret er tilgjengeleg for publikum, og å ferdast gjennom krateret er gratis. Det er likevel mogleg å bestille ein guide, noko som er nyttig for å få med seg krateret ordentleg.
Geologen Elin Kalleson tok i juni 2009 doktorgrad om gardnosbreksje.
Llyn Dinas
Llyn Dinas er ein innsjø nær Beddgelert i Gwynedd nord i Wales. Elva River Glaslyn renn gjennom innsjøen.
Innsjøen har fått namn etter den nærliggande Dinas Emrys, ein steinlendt og skogkledd ås like nedanfor innsjøen, der det er funne ruinar av festningsverk frå mellomalderen og eldre tider.
Amarantfamilien
Amarantfamilien (Amaranthaceae) er ein plantefamilie i ordenen Caryophyllales. Etter nyleg omklassifisering av meldefamilien (Chenopodiaceae) omfattar amarantfamilien rundt 2 500 artar fordelt på om lag 180 slekter.
Blomsane til plantar i amarantfamilien er små, men sit ofte i store blomsterstandar med hinneaktige beger- og høgblad, farga i kvitt, gult eller raudt. Fleire av dei blir brukte som matplantar, til dømes høyrer bete, spinat og quinoa til her. Mange artar i slektene Amaranthus og Celosia blir dyrka som prydplantar då dei kan ha fargerike blad og blomar. Fleire amarantar er halofyttar som trivst i salthaldig jord.
Slekter
Dette er eit kort oversyn over slekter fordelt på underfamiliar.
Vanadinitt
Vanadinitt er eit sekundærmineral som finst i vene, sekskanta krystall av raudleg til brunleg farge, særleg kjent frå Mexico, USA (Arizona) og Marokko. Mineralet har lokal tyding som bly- og vanadiummalm. Den kjemiske samansetjingar er Pb5(VO4)3Cl. Mineralet høyrer til apatittgruppa
Det vart først oppdaga i 1801 i Mexico, og vanadinitt har sidan vorte funne i Sør-Amerika, Europa, Afrika, og andre delar av Nord-Amerika.
Gang i geologi
Ein gang er ein tavleforma bergartsmasse, malm eller mineral som fyller ei sprekk eller ei spalte i bergrunnen. Gangane er yngre enn berggrunnen omkring, og er vanlegvis forskjellig frå denne. dei kan vere frå nokre centimeter til mange meter tjukke og frå nokre desimeter til fleire titals kilometer lange. Dei er anten tverrgangar som skjer strukturen i sidebergarten, eller laggangar som er parallelle med lagdelinga der.
Eruptivgangar
Eruptivgangar er magma som har størkna i ei spalte eller ein sprekk og slik laga ein gang. Dei er smale i forhold til lengda og djupna og gjerne steile. Ofte finst dei òg i grupper, såkalla svermar. Dei viktigaste gangane er diabas-, aplitt- og pegmatittgangar, men i prinsippet kan alle magmatiske bergartar opptre som gangar.
Mineralgangar
Mineralgangar oppstår ved at vanlege mineral og ertsar fell ut i sprekker. Utfellinga har skjedd frå vasshaldige, oftast hydrotermale løysingar eller frå gassar.
Fortrengingsgangar
Fortrengingsgangar vert danna ved at eldre berggrunn vert erstatta langs ei spalte eller ein sprekk. Sjå metasomatose.
Førekomst i Noreg
I Noreg finn ein svermar av diabasgangar frå prekambrium på Varangerhalvøya, ved Egersund, i Rogaland og på Sørlandet. Her og i dei kaledonske områda finn ein òg mange gangar av pegmatitt og aplitt. Ein finn gangar av diabas, kvartsporfyr og rombeporfyr frå permtida og karbontida i Oslofeltet. I Sunnhordland og på kysten frå Møre til Trøndelag finn ein òg gangar av den meir sjeldne lamprofyren.
Plast i Russland
Plast (russisk Пласт) er ein by i Tsjeljabinsk oblast i Russland med om lag 17 000 innbyggjarar. Han ligg på austsida av Uralfjella, 127 km sørvest for Tsjeljabinsk.
Busetnaden vart grunnlagd som ei gullgruve på midten av 1800-talet. Han fekk bystatus 7. oktober 1940.
Hundekjeksslekta
Hundekjeksslekta eller kjørvelslekta (Anthriscus) er ei slekt i skjermplantefamilien. Plantane har to-tre gonger delte blad. Småsveip, men ikkje storsveip. Frukta er smalt avlang og slett eller smalt eggforma og av og til pigga. Tre artar veks i Noreg.
Naessbreen
Naessbreen er ein liten isbre, skild frå Chapmanbreen, i nord av bratt rygg. Breen flyt frå vestkysten av Palmer Land og ut i George VI Sound. Han vart først kartlagt i 1936 av British Graham Land Expedition (BGLE) under Rymill. Han vart namngjeven av UK Antarctic Place-Names Committee (UK-APC) i 1954 etter Erling Dekke Næss, direktør i Vestfold Whaling Co., som gav mykje assistanse til BGLE, 1934-37.
Vandendriesscheitt
Det er kalla opp etter den belgiske mineralogen A. Vandendriessche (1914–40).
Det er kjend som eit sjeldant mineral frå ein granittpegmatitt i Evje.
Manu Katché
Manu Katché er ein fransk musikar av ivoriansk opphav. Han er trommeslagar og låtskrivar.
Han vart kjend for musikkverda på midten av 1980-talet, hovudsakleg gjennom den store suksessen til Peter Gabriel-albumet So i 1986 og det påfølgjande arbeidet med Sting på albuma …Nothing Like the Sun og The Soul Cages. Sidan då har han spelte mykje pop-, rock- og verdsmusikk med mange artistar som Afro Celt Sound System, Jeff Beck, Al Di Meola, Tears For Fears, Eurythmics, Simple Minds, Dire Straits, Jan Garbarek, Manu Chao, Loreena McKennitt, Youssou N'Dour, Robbie Robertson, Joan Armatrading, Joe Satriani, Tori Amos, Richard Wright, Kyle Eastwood, Ryuichi Sakamoto og både Peter Gabriel og Sting igjen. Han har òg turnert mykje med Sting.
Som musikarar
med Jeff Beck
med Tracy Chapman
med Dire Straits
med Peter Gabriel
med Jan Garbarek
med Herbie Hancock
med Nigel Kennedy
med Loreena McKennitt
med Joni Mitchell
Darwin på månen
Darwin er eit månekrater av typen som er kateogisert som ei slette med vegg. Det ligg søraust på månen, og er nær nok kanten til at det verkar å vere forkorta når ein ser det frå jorda. Ved sørkanten av krateret ligg Lamarck. I nordaust ligg det mørke krateret Crüger.
Creedence Clearwater Revival av Creedence Clearwater Revival
Creedence Clearwater Revival er debutalbumet til det amerikanske rockebandet Creedence Clearwater Revival, gjeve ut 28. mai 1968.
Darwin på månen
Ytterkanten av denne formasjonen er blitt kraftig nedsliten av dei nærliggande nedslaga. Den sørlege og nordlege delen av kanten er særleg øydelagde. Austkanten er nedsliten, men intakt, og fleire småkrater ligg langs sørvestkanten. Satellittkrateret Darwin B er ein forholdsvis stor formasjon med diameter på 56 kilometer, og ligg langs den ytre vestkanten.
Creedence Clearwater Revival av Creedence Clearwater Revival
Bakgrunn
Bandet hadde spelt «Suzie Q» i fleire år som The Golliwogs tidlegare i 1960-åra, og gjeve ut fleire singlar utan å oppnå suksess, før denne songen vart ein hit. I 1967 kjøpte Saul Zaentz Fantasy Records og tilbaud bandet sjansen til å spele eit heilt album mot at dei endra namnet sitt. Dei hadde aldri heilt vore komfortable med 'The Golliwogs' uansett, dels fordi det hadde eit visst rasistisk preg, så dei gjekk med på namnebyte og kom opp med Creedence Clearwater Revival. I Hank Bordowitz-boka Bad Moon Rising: The Unauthorized History of Creedence Clearwater Revival fortalte bassisten Stu Cook «Fogerty, Cook, Clifford og Fogerty signerte ein publiseringsavtale med eit av selskapa til Fantasy der me gav opp opphavsrettane våre. Lennon og McCartney eigde aldri opphavsrettane til sine songar heller. Når du er på botnen så gjer du den beste avtalen du kan få til der og då.» John Fogerty tok det kunstnariske ansvaret i gruppa, og skreiv alle dei fjorten hitsinglane deira og tok rolla som frontmann, songar, gitarist, produsent og arrangør på nesten alt dei gjorde på dei sju studioalbuma sine.
Komposisjonar
«Porterville», som var den siste singelen bandet gav ut under namnet The Golliwogs i november 1967 kom med på debutalbumet deira og synte det gryande låtskrivartalentet til John Fogerty. Songen vart eit slags gjennombrot for Fogerty som sa til Tom Pinnock i Uncut i 2012 «Han er delvis sjølvbiografisk. Eg er så vidt innom far min, men det er elles ei fantasiflukt. Og eg kjende det då eg laga han at 'Eg trur eg har noko her'. Alt endra seg etter det. Eg gav opp å skrive treige kjærleikssongar om ting eg ikkje visste noko om, og prøvde å skape historiar.» Albumet inneheld òg den einast songen deira på eit album som er skriven av John i lag med broren Tom Fogerty (som opphavleg hadde vore frontmann i gruppa): den illevarslande «Walk on the Water». Songen var alt gjeve ut i 1966 med The Golliwogs. Albumet inneheld tre andre originale Fogerty-songar: «The Working Man», «Get Down Woman» og «Gloomy».
Ein av dei meir kjende songane på Creedence Clearwater Revival er den første hitsingelen deira, «Suzie Q», som hadde vore ein hit for Dale Hawkins i 1957. Han kom ut på singel, der instrumentalpartiet tonar ut på side A og held fram på side B. Fogerty sa i eit intervju i 1993 med Rolling Stone at føremålet hans med å spele inn «Suzie Q» var å få songen spelt på KMPX, ein funky progressiv-rocke-radiostasjon i San Francisco, som er årsaka til at songen er forlenga til åtte minuttar. «'Suzie Q' var designa til å passe inn,» forklarte han. «Det åtte minuttar opuset. Feedback. Som Paul Butterfield Blues Band sin 'East-West'. Og særskild den vesle effekten, den vesle telefonboks-vokalen i midten, som er det einaste eg angrar på no. Det høyrest berre rart ut. Men, det fungerte!» Fogerty forklarte vidare til Larry King i 1999: «Me spelte inn ein gammal Dale Hawkins-song, men gjorde han meir psykedelisk for å få han spelt på ein lokal undergrunns-radiostasjon i San Francisco.»  Gitaristen på den originale Hawkins-versjonen, James Burton, var òg ei stod inspirasjonskjelde for Fogerty. Trommeslagaren Doug Clifford sa til Jeb Wright på nettsida Classic Rock Revisited at han òg prøvde å eksperimentere med melodien, og sa «'Susie Q' var ein rockabillysong som høyrdest ut som alle andre rockabillysongar. Eg kom opp med ein kvartnote-idé og gjev han hardare side med meir rom og ei total anna kjensle...» Creedence-versjonen nådde 11. plassen på den amerikanske singellista. I 2012 skreiv David Cavanagh i Uncut: «For all skepsisen hans til lange soloar, strakk Fogerty seg langt ut medan rytmetrioen i Creedens la ned ein strålande, langsam boogie.»
Den andre kjende coversongen på albumet var Screamin' Jay Hawkins sin «I Put a Spell on You». Denne kom naturleg for Fogerty, som hadde sin eigen maniske vokal på liknande måte som den kraftfulle syngjestilen til Hawkins. Han vart gjeven ut som ein oppfølgjar til «Suzie Q» i oktober 1968 med «Walk on the Water» som B-sida, og nådde 58. plassen på sinellista i USA.
Albumet vart ommastra og kom ut på 180-grams vinyl på Analogue Productions i 2006.
Mottaking
Sjølv om bandet gjekk inn på salslista med albumet, fekk dei i starten ikkje mykje respekt frå kritikarane. Barry Gifford skreiv i Rolling Stone på denne tida: «Det einaste lyspunktet i gruppa er John Fogerty, som speler sologitar og syng. Han er betre enn ein gjennomsnittleg vokalist (verkeleg truverdig på Wilson Pickett sin «Ninety-Nine and a Half»), og ein interssant gitarist. Men det er ikkje noko anna her. Tromminga er monoton, basslinje er repeterande og rytmegitaren er så vidt mogeleg å høyre.» Med tida har kritikarar sett på albumet i eit betre lys, sjølv om somme kritikarar meiner at låtskrivinga til Fogerty ikkje var komen ut i full blomst enno, slik det kom til å bli på den neste albuma og singlane.
Darwin på månen
Delar av den indre botnen av Darwin har blitt endra med tida. Den sørlege botnen er berre grovt sett jamn, med irregulære flater og fleire mindre småkrater. Det ligg nokre sanddyneliknande åsar nordaust på botnen, som er overflatemateriale frå Orientale-havet som råka austkanten. I vest står det ein stor, låg og noko ujamn dom, ein av få trekk ein ikkje finn i eit hav. Det finst òg restane av eit lite krater i sørenden av botnen.
Creedence Clearwater Revival av Creedence Clearwater Revival
Mottaking
AllMusic gav albumet fire av fem stjerner og Stephen Thomas Erlewine skreiv: «Albumet kom ut sommaren 1968 - året etter Summer of Love, men likevel midt i tjukkaste Age of Aquarius - og det sjølvoppkalla debutalbumet til Creedence Clearwater Revival er herleg i utakt med tida, og er full av fascinasjonen til John Fogerty for americana.» Han skreiv òg at albumet «peiker fram mot gjennombrotet på Bayou Country, med «Porterville» som «ein eksepsjonell song med flotte knaggar, ei underliggande trugande kjensle, og den første aninga om eit arbeidarklasseraseri som ein finn på 'Fortunate Son.'»
Darwin på månen
Eit system av riller har skore seg over nordenden av botnen, og kryssar austkanten og held fram søraustover. Desse rillene har namnet Rimae Darwin, og dei strekkjer seg i ein avstand på kring 280 kilometer. Aust for Darwin kryssar dette rillesystemet Rima Sirsalis, ei brei rille som følgjer ei linje nordaustover.
Manu Katché
Som musikarar
med Sting
Creedence Clearwater Revival av Creedence Clearwater Revival
Mottaking
Albumet selde til gullplate i USA den 16. desember 1970, så platinaplate tjue år seinare i 1990.
Basskasse
Høyrselen har mykje lågare varleik i bassområdet enn i mellomtoneområdet og det krevst stor akustisk effekt for å oppnå realistiske lydtrykk. Elektrodynamiske høgtalarar er massekontrollerte og nedre grensefrekvens (-3 dB-frekvensen) ligg rett under resonansfrekvensen. For å oppnå låg resonansfrekvens må membranen plus opphenget ha stor masse, noko som går ut over varleiken. Basskassar vert difor drivne av kraftige effektforsterkarar.
Eirik Aksel Larsen
Eirik Aksel Larsen var den fyrste leiaren i Noregs Student- og Elevmållag, seinare Norsk Målungdom, frå 1961 til 1962. Han var frå Verdal i Trøndelag, og budde i Levanger dei siste åra. Han var lektor på Levanger vidaregåande skole til han vart pensjonist.
Normanbreen
Normanbreen er ein isbre, 9 km lang, som flyt sørvest frå Palmer Land og ut i George VI Sound like nord for Bushell Bluff. Han vart namngjeven av UK Antarctic Place-Names Committee (UK-APC) etter Shaun M. Norman, stasjonssjef for British Antarctic Survey (BAS) på Stonington Island i 1966-68.
Darwin på månen
Satellittkrater
Til vanleg er desse identifisert på månekart med ein bokstav ved sidan av kratermidtpunktet som er nærast Darwin.
Creedence Clearwater Revival av Creedence Clearwater Revival
Innhald
Alle songar skrivne av John Fogerty, utanom der andre er nemnde. Alle songar spelte inn i februar 1968, utanom der anna er nemnt.
Darwin på månen
Kjelder
''
Fylkesveg 924 i Nordland
Fylkesveg 924 i Nordland går mellom Røsnes og Jektneset i Bø kommune. Vegen er 1,1 km lang.
Hodgkins sjukdom
Hodgkins sjukdom, Hodgkins lymfom eller lymfogranulomatose er ei form for lymfekreft. Ho har namn etter Thomas Hodgkin, som først skildra abnormalitetar i lymfesystemet i 1832.
Sjukdommen er kjenneteikna av store kreftceller, Reed-Sternberg-celler, som har fleire cellekjerner og er omfatta av betennelsesreaksjonar. Desse kreftcellene stammar frå B-lymfocyttar. Hodgkins sjukdom har systematisk spreiing frå ei gruppe lymfeknutar til andre, og utvikling av B-symptom (som feber, nattesveitte og vekttap) etterkvart som han utviklar seg. Nokre symptom på sjukdommen er fast heving av lymfeknutane. Ein kan også føla seg veik på grunn av anemi og feber.
Folk av alle aldrar kan utvikla sjukdommen, men han har større forekomst i unge vaksne (alder 15–35) og i pasientar over 55. Om lag dobbelt så mange menn som kvinner utviklar Hodgkins sjukdom. Rundt halvparten av sjukdomstilfella kjem av infeksjon med Epstein-Barr-virus. Andre risikofaktorar kan vera sjukdomstilfelle i familien og å ha HIV/AIDS.
Ein kan behandla Hodgkins sjukdom med cellegift, strålebehandling eller stamcelletransplantasjon, avhengig av alder, kjønn, kva stadium sjukdommen er i, storleiken på svulstene og den histologiske underkategorien hans. Generell 5-års overlevelsesrate 2001–2007 (basert på tal frå USA) var 83,9 %. Sidan mange pasientar er unge, lever dei ofte 40 eller flere år etter behandling - men få studiar følgjer pasienter lenger enn 25 år, og desse studiane tek for seg eldre behandlingsmetodar med tildels livstruande biverknader. Det finst lite data tilgjengeleg om langtidseffektane av nyare, mindre skadelige behandlingsmetodar, men det er grunn til å tru at langtidseffektane av desse er langt mindre.
Basskasse
Føremoner med basskassar
For at utstrålt effekt frå membranen i ein høgtalar med lukka-kasse skal vera uavhengig av frekvensen må membranutslaget auka med 12 dB/okt. når frekvensen vert redusert. Ein låg nedre grensefrekvens krev difor eit stort membranutslag, og/eller stort membranareal for å levera stor akustisk effekt.
Når membranutslaget aukar aukar òg forvrengninga. Bruk av basskasse fører til at hovudhøgtalarane vert avlasta, slik at dei ikkje må gje att den djupaste bassen, noko som reduserer membranutslaget og difor forvrenginga til basselementa i hovudhøgtalarane. For at det ikkje skal gå ut over stereoperspektivet bør ikkje delefrekvensen mellom hovudhøgtalarane og basskassen plasserast for høgt. Når ein nyttar berre ein basskasse vert delefrekvensen ofte plassert ved 80 - 100 Hz, men om hovudhøgtalarane har små basselement kan delefrekvensen plasserast så høgt som 100 - 120 Hz.
Samspelet mellom hovudhøgtalarar og basskasse
Basskassar vert som oftast drivne av eigne effektforsterkarar, men mange basskassar er òg aktive. Delefilteret som deler frekvensområdet mellom basskassane og hovudhøgtalarane kan vera passivt eller aktivt. Når ein basskasse og eit par hovudhøgtalarane skal gje att ulike delar av frekvensområdet er delefiltret ein kritisk komponent, som helst burde lagast spesielt for kvar enkelt kombinasjon av hovudhøgtalarar og basskasse. Når hovudhøgtalararane og basskassen er produsert av konkurrerande føretak er dette sjeldan tilfelle. Mange delefiltre er difor dårleg tilpassa oppgåva og dette er ein av grunnane til at basskassar kan vera vanskelege å integrera med hovudhøgtalarane. I profesjonell samanheng vert det nytta elektroakustiske målingar for å justera delefiltret.
Marshall Grant
Marshall Garnett Grant var ein USA-amerikansk kontrabassist og bassgitarist, og spelte i den originale duoen som akkompagnerte Johnny Cash, The Tennessee Two, der Grant og gitaristen Luther Perkins spelte. Gruppa vart The Tennessee Three i 1960 i lag med trommisen W.S. Holland. Grant var òg turnémanager for Cash og turnéselskapet hans.
Verde antico
Verde antico (italiensk for gamalgrønt) eller serpentinmarmor er ein grønleg, flekt bergart som blir polert og brukt som fasade- og prydstein. Han består vesentleg av serpentin, eit mineral med kvite årer av kalsitt eller magnesitt. Bergarten blir broten i nærleiken av Larissa i Hellas, og vart brukt allereie i det gamle Roma.
Himarë
Himarë eller Himara (gresk Χειμάρρα, Khimárra) er ein by og ein kommune i regionen Vlorë i Albania. Han ligg ved Den albanske rivieraen sør i Albania og grensar i aust til regionen Gjirokastër.
Den tospråklige tradisjonelle regionen Himarë omfattar byen og sju landsbyar og er hovudsakleg folkesett av etniske grekarar. Regionen er om lag 20 km lang og 5 km brei og grensar til dei 2000 meter høge Llogara-fjella i nordaust og Det joniske havet i sørvest. Det er lange kvite sandstrender og nokre få åsar nær sjøen med oliven- og sitrustre.
Administrativ inndeling
Kommunen vart oppretta gjennom ei admininistrasjonsreform i 2014, ved at den tidlegare bykommunen Himarë vart slått saman med landkommunane Lukovë og Horë-Vranisht. Dei tidlegare kommunane inngår no som kommunaleiningar i den nye storkommunen. Kommunen har hovudsete i Himarë.
Ved folketeljinga i 2011 hadde den dåverande bykommunen 2 822 innbyggjarar, medan dei tre kommunane som i dag utgjer storkommunen Himarë, til saman hadde 7 818 innbyggjarar.
Fram til år 2000 var den tidlegare bykommunen saman med landkommunen Horë-Vranisht ein del av distriktet Vlorë, medan Lukovë var ein del av distriktet Saranda. Den dåverande bykommunen omfatta byen Himarë og busetnadene:
Verdscupen i skiskyting 1997
Verdscupen i skiskyting 1997 tok til 30. november 1996 og vart avslutta 16. mars 1997. Turneringa omfatta 20 individuelle tevlingar for begge kjønn. Renna fann stad på Lillehammer og i Oslo i Noreg, Östersund i Sverige, Oberhof og Ruhpolding i Tyskland, Antholz i Italia, Osrblie i Slovakia, Nagano i Japan og Novosibirsk i Russland.
Dei mannlege utøvarane tevla i seks 20 km, ni stk 10-kilometer sprint, fire jaktstartar à 12,5 km og ein 10 km lang fellesstart. I tillegg vart det arrangert fem stafettar over 4 x 7,5 km og to mannskapstevlingar. Tyske Sven Fischer sikra seg topplassen i turneringa, sterkt utfordr av nummer 2 og 3, norske Ole Einar Bjørndalen og Viktor Majgurov, som representerte Belarus.
David Gill
Sir David Gill var ein skotsk astronom og direktør for observatoriet på Kapp Gode Håp frå 1879 til 1907. Han var ein pioner i fotografisk himmelkartlegging og er òg kjend for målingar av stjerneparallakser og for å finne solparallaksen ut frå observasjonar av småplanetar. Han leia òg omfangsrike geodetiske arbeid i Sør-Afrika.
Devizes
Devizes er ein kjøpstad og eit verdsleg sokn i midten av fylket Wiltshire i den sørlege delen av England.
Devizes vel eit byråd og er òg det administrative sentrumet for det langt større Kennet District Council, og er innanfor området til fylket Wiltshire County Council. Alle dei tre råda (council) er ansvarleg for ulike delar av den lokale styringa. Før loven om lokalstyret kom i kraft i 1974 var Devizes ein kommunal borough.
I 2006 hadde byen 13 300 innbyggjarar.
Historie
Ein normannisk festning vart reist i Devizes av Osmund, biskop av Salisbury, i 1080, og av den grunnen blir byen ikkje nemnt i Dommedagsboken. Sidan festninga var lokalisert ved grensene til landgodset Rowde, Bishops Cannings og Potterne, vart det kjent som castrum ad divisas eller «festninga ved grensene», derav namnet Devizes. Den opphavlege festninga var truleg bygd av tømmer og jord, men denne brann ned i 1113 og vart gjenoppbygd i stein av Roger av Salisbury, etterfølgjaren til Osmund.
Devizes fekk sitt første charter i 1141 som gav løyve til regulære marknadsal. Festninga bytte eige fleire gonger i løpet av den første engelske borgarkrigen mellom kong Stefan av England og Maud av England på 1100-talet. Festninga hadde fleire viktige fangar i ulike tider, blant anna Robert Curthose, hertug av Normandie, den eldste sonen til Vilhelm Erobraren, i 1106. Robert vart halden fanga i Devizes Castle i tjue år før han vart flytta til Cardiff Castle.
Byen har fire kyrkjer. Dei er vigde til sankt Johannes, Jomfru Maria, sankt Jakob, og sankt Peter. Den siste er ei anglokatolisisk kyrkje.
I løpet av 1100-talet og 1200-talet utvikla byen Devizes seig på utsida av festninga med at handverkarar og handelsmenn sette opp samskipnadane sine for å tene folket i festninga. Det første kjende marknaden i Devizes var 1228. Den opphavlege marknaden var på eit stort område utanfor kyrkja for Jomfru Maria heller enn dagens marknadsplass av tilsvarande namn som på den tida var innanfor den ytre borggarden til festninga. Dei viktigaste produkta var kveite, ull og garn, medan ost, bacon og smør vart aukande viktig seinare.
I 1643, i løpet av den andre engelske borgarkrigen kringsette parlamentariske styrkar under sir William Waller dei rojalistiske styrkane under sir Ralph Hopton i Devizes. Kringsetjinga opphøyrde då ekstra styrkar kom frå Oxford og styrkane til Waller vart bortimot utrydda i slaget ved Roundway Down. Devizes vart verande under rojalistisk kontroll inntil 1645 då Oliver Cromwell gjekk til åtak med artilleri og tvinga rojalistane til å overgje seg. Den skadde festninga vart riven i 1648 på ordrar frå parlamentet, og i dag er det bortimot inkje igjen av festninga.
Frå 1500-talet vart Devizes kjent for tekstilindustrien sin, spesielt eit kvitt ullplagg, men framstilte seinare serge (eit slitesterkt ullstoff), grovt ullstoff, filt og kassimere. Tidleg på 1700-talet heldt Devizes den største kornmarknaden i West Country i England, men handla òg med humle, krøtter, hestar og ulike former for klede. Handelsmenn i ull kunne byggje velståande byhus rundt marknadsplassen.
Frå slutten av 1700-talet gjekk omsetnaden av tekstilindustrien ned, men annan handel i byen var blant anna produksjon av ur, eit støyperi for kyrkjeklokker, bokseljarar, motehandlarar, kolonialhandlarar, og sølvsmedar. På 1700-talet kom òg bryggeri, etterbehandling av tobakk og framstilling av snus i byen. Bryggeria eksisterer enno i bryggeriet Wadworth Brewery, medan tobakk og snus har døydd ut.
Byen var òg ein viktig stoppestad for post og passasjervognane frå vegen mellom London og Bristol, noko som ein kan sjå frå dei mange vertshusa i byen, spesielt det kjende Bear Hotel.
I 1857 opna jernbaneselskapet Wilts, Somerset and Weymouth Railway ei avdelingslinje frå Holt Junction, deira jernbanelinje frå Chippenham til Weymouth, til Devizes. I 1862 utvida jernbaneselskapet Great Western Railway linja deira Reading til Hungerford for å møte denne linja, og knytte dermed ei direkte linje frå London til West Country gjennom Devizes. Derimot fjerna konstruksjonen av omkjøringslinja gjennom Westbury det meste av trafikken frå Devizes-linja og han vart nedlagt i 1966. I dag er den næraste jernbanestasjonen ved Chippenham eller Pewsey.
Byen opplever ein rask vekst i bustadhus i dag, spesielt på den austlege delen mot Andover.
Idrett
Kvart år ved påske blir det halde eit 200 km langt maratonløp mellom Devizes og Westminster i London. Første konkurransen var i 1948, og hendinga var ein av dei første som vart inkludert på ein internasjonal løpskalendar då maraton fekk verdspopularitet på 1960-talet.
Det lokale fotballaget er Devizes Town F.C. som spelar i fotballigaen i sørvestlege England, Western Football League.
Det lokalet rugby-laget er Devizes RFC, grunnlagt i 1876, kjent som «Saddlebacks» (etter Wessex Saddleback), og som spelar i dei sørlege fylkesligaen, Southern Counties (South) League.
Devizes har òg ein landhockey-klubb, Devizes Hockey Club, som spelar i N4 Hockey League (tidlegare Gerrard Hockey League).
Gurkha Peak
Gurkha Peak er eit fjell med ei høgd opp mot kring 900 moh mellom Crescentbreen og Von Guerardbreen på nordsida av Kukri Hills i Victoria Land i Antarktis. Det vart namngjeve av New Zealand Geographic Board i 1998, i samband med Kukri Hills og Gurkha-folket, som var tradisjonelle brukarar kniven kukri.
Fylkesveg 924
Fylkesveg 924 finst i fleire fylke i Noreg:
Westbury i Wiltshire
Westbury er ein by og eit verdsleg sokn i Wiltshire i England. Han ligg omkring 19 km søraust for Bath og 6 km sør for Trowbridge. Byen er eit viktig jernbaneknutepunkt.
Byen kallast nokre gonger Westbury-under-the-Plain for å skilje han frå andre stader med same namn; han ligg under den nordvestlege kanten av Salisbury Plain. I det området kan ein sjå det byen er mest kjend for, Den kvite hesten i Westbury. Ein meiner at det store biletet av ein hest først vart skore inn i kalkbakken for å minnast sigeren til Alfred den store over danane i slaget ved Edington, ikkje langt frå Westbury, i 878. Den opphavlege forma var truleg nokså annleis enn slik han fremstår i dag. I 1778 vart han restaurert, og vart då gjort til ein roleg, gressende hest. Ein meiner at den opphavlege forma var ein springande hest.
Sentrum i byen er marknadsplassen, med Allehelgenskyrkjegarden frå 1300-talet ved sida av.
Ove Høegh
Ove Guldberg Høegh var ein norsk lækjar og stortingsmann, fødd på Grue.
Høegh var son til futen Dines Høegh, ein av dei mange som omkom i kyrkjebrannen på Grue i 1822. Etter å ha vorte student frå Skiens skole i 1833, vart Ove Høegh cand.med. i 1840. Allereie i 1836 og 1837 var han lækjar i Lofoten under lofotfisket, og i 1838 fungerte han ei tid som «distriktslæge» i Salten. I 1841 var han privatlækjar i Lødingen, før han vinteren 1842 atter var «fiskerilæge» i Lofoten og 1843 var lækjar ved koparverket i Alta. Frå 1845 var han distriktslækjar i Senja, busett i Trondenes. Sommaren 1854 flytta han til Trondheim, då han var utnemnd til Noregs fyrste overlækjar for «den spedalske syke». Dei neste åra var han heile sommarhalvåret på reiser langs norskekysten, der han kartla utbreiinga av sjukdomen og i 1856 oppretta Lepraregisteret, verdas fyrste pasientregister, eit register som i 2001 vart innlemma i UNESCO sine verdsminne.
Høegh var stortingsrepresentant frå Finmarkens amt (Troms og Finnmark fylke) i 1851 og 1854, og frå bykrinsen Trondhjem og Levanger i 1862-63. På Stortinget var han i 1851 og 1854 medlem i Budsjettkomiteen, og 1862-63 i Gasjekomiteen. Han døydde av tyfus på Rikshospitalet i Christiania, medan han var i hovudstaden som stortingsmann.
Nasjonal kunstnar i Thailand
Nasjonal kunstnar (thai ศิลปินแห่งชาติ, Sinlapin Haeng Chat) er ein thailandsk tittel som årleg blir gitt av Thailand sitt kulturdepartement, ved den nasjonale kulturkommisjonen.
Hartberg
Hartberg er ein by og ein kommune i distriktet Hartberg-Fürstenfeld i forbundslandet Steiermark i Austerrike. Kommunen har ei flatevidd på 21,6 km² og i kring 6 600 ibuarar. Byen Hartberg hyser 4 200 sjeler og ligg 359 meter over havet.
Elisabeth Farnese
Elisabeth Farnese, dotter av Odoardo Farnese og Dorothea Sofie av Neuburg, var dronninggemalinne av Spania og hadde stor innverknad på den spanske utanrikspolitikken.
Fylkesveg 933 i Nordland
Fylkesveg 933 i Nordland går mellom Oppmyre og Sommarøya. Vegen er 1,9 km lang.
Elisabeth Farnese
Elisabeth var fødd i Parma, hovudstaden i hertugdøemt familien hennar hadde regjert over i over to hundreår. Elisabeth vart seinare arvingen etter områda til faren då onkelen hennar Francesco Farnese av Parma og den yngre broren hans begge var barnlause.
Hertugdømet Parma vart sidan arva av den første sonen hennar, infante Carlos, og då han tok over den spanske trona gjekk tittelen til den tredje sonen hennar, infante Felipe. Det var han som danna det moderne Huset Bourbon-Parma.
Ho gifta seg så med kong Filip V av Spania og ho fekk raskt stor innverknad på han, som av dei fleste vart rekna som ein svak konge. Kongen abdiserte i 1724 og gav trona til den førstefødde arvingen (frå det første ekteskapet hans), men då den unge kongen døydde, vart Filip kalla attende til trona. I dei seinare åra hans, då han var nesten senil, var det Elisabeth som styrte det meste av Spania og sikra tronenen i Italia for sønene sine.
Deferent
Deferent (av latinsk for å «føre ned» eller «bringe») er eit omgrep nytta i det ptolemaiske systemet, der sentrum i den vesle sirkelen (episykel) der planetane flyttar seg i glir langs ein større sirkel (deferenten), som har sentrum i jorda.
Acton i London
Acton er ein stad i bydelen Ealing i det vestlege London i England. Namnet har angelsaksisk opphav, og tyder «Eikebyen».
Staden oppstod som ein landsby, som er nemnt i Domesday Book (1086). Etterkvart som London voks vart Acton absorbert inn i hovudstaden. Staden var sentrum i ein krets i Middlesex frå 1921 til 1965, og vart så ein del av Ealing og Stor-London.
Acton er for det meste eit bustadområde, men det er noko lett industri der òg.
Trowbridge
Trowbridge er ein by i grevskapet Wiltshire i England. Han er administrasjonsby både for grevskapet og for distriktet West Wiltshire. Byen ligg ved elva Biss vest i Wiltshire. Tidlegare var ullproduksjon viktigaste næringsvegen, men den siste fabrikken la ned i 1982.
Historie
Den tidlegaste skriftlege referansen til Trowbridge finst i Domesday Book (1086). Ein kan ut frå namnet som er oppgjeve der sjå at namnet til byen kjem frå gammalengelsk treow-brycg, som tyder 'trebru' eller 'bru ved eit tre'.
I 1200 fekk Trowbridge charter som marknadsby. Han byrja då å vekse, og frå det 1300-talet var tøyproduksjon, og særleg ulltøy, den største industrien. Etter borgarkrigen byrja ein å produsere medley, eit lett stoff laga av spansk ull som var farga før det vart spunne. Dette førte til store inntekter i dei neste 150 åra. Den industrielle revolusjonen førte òg til auka velstand, og byen voks kraftig i byrjinga av det 1800-talet. Fleire fabrikkeigarar fekk reist staselege heim i byen, og fleire av desse er verna.
The Blues Brothers
The Blues Brothers er eit amerikansk blues- og soul-band som vart grunnlagt i 1978 av komikarane Dan Aykroyd og John Belushi som del av ein musikalsk sketsj på fjernsynsprogrammet Saturday Night Live. Belushi og Aykroyd var frontfigurane i bandet i rollene som hovudvokalist «Joliet» Jake Blues og munnspelspelar/vokalist Elwood Blues. Resten av bandet bestod av velkjende og respekterte musikarar. Dei debuterte som musikalske gjester i TV-showet den 22. april 1978. Dei opna showet ved å framføra «Soul Man» og seinare «Hey Bartender».
Trowbridge
Historie
Tekstilindustrien fekk ein tilbakegang då nye metodar, som ring spinning, vart utvikla. Produksjon av sengeklede, som opphavleg var blitt laga av biprodukt frå ullindustrien, blei viktigare; det same blei næringsmiddelindustri. Medan fleire verksemder er blitt flytta eller nedlagde, har framleis frosenmatverksemda Wiltshire Farm Foods og sengeprodusenten Airsprung tilhald i byen.
Trowbridge blei administrasjonsby for det nye Wiltshire County Council i 1889 ettersom fylkesrepresentantar frå stader som Swindon og Salisbury kunne reisa hit for å møtast og heim att på éin dag. Eit rådhus blei bygd her i 1939.
Samferdsle
Trowbridge jernbanestasjon ligg på Wessex-linja mellom Bradford-on-Avon og Westbury. Tog frå Trowbridge møter hovudlinja Great Western i Bath og Chippenham. Dei møter Reading-Taunton-linja i Westbury.
The Blues Brothers
Etter at Belushi døydde i 1982, heldt the Blues Brothers fram med å opptre med ei rekkje ulike gjestesongarar og andre bandmedlemmer. Bandet samla seg igjen i 1988 for å reisa på verdsturné, og i 1998 gav dei ut oppfølgjarfilmen Blues Brothers 2000.
Trowbridge
Samferdsle
Hovudvegen A361 går gjennom byen og knyter han til Swindon i nordaust og Barnstaple i sørvest. A350 til Poole går også nær byen.
Den næraste flyplassen er Bristol Airport, rundt 5 mil unna.
The Blues Brothers
Opphavlege medlemmer
(Ikkje alle medlemmene her var med i filmen frå 1980).
Satka
Satka (russisk Сатка) er ein by i Tsjeljabinsk oblast i Russland med om lag 45 000 innbyggjarar. Han ligg på vestsida av dei sørlege Uralfjella, ved breidda av elva Satka, 190 km frå Tsjeljabinsk.
Satka vart grunnlagd i 1758 som ein fabrikk ved ei jerngruve. Den største industrien i byen er utvinning av magnesitt og andre typar malm, saman med metallurgiske fabrikkar for handsaming av malmen. Det er òg ein liten turistindustri på grunn av plasseringa til byen midt i Ural, nær nasjonalparken Zjuratkul. Det ligg eit historisk minnesmerke ved Porogi, der den første hydro-elektriske generatoren i Russland vart installert.
Nordisk meisterskap i orientering 1995
Nordisk meisterskap i orientering 1995, den 20. i sitt slag, vart avvikla dagane frå 2. til 5. juni 1995 i Skellefteå i Sverige. Meisterskapen var open for deltakarar utanfor Norden.
Klassisk-distanse – 14,9 km
<br style="clear:both;" />
Kortdistanse – 5,3 km
<br style="clear:both;" />
Stafett
<br style="clear:both;" />
Klassisk-distanse – 9 km
<br style="clear:both;" />
Kortdistanse – 4 km
<br style="clear:both;" />
Pied Piper av Donovan
Pied Piper er det 20. studioalbumet til den skotske visesongaren Donovan. Albumet er det tredje albumet med barnemusikk som Donovan gav ut, etter For Little Ones-delen av A Gift from a Flower to a Garden og HMS Donovan. Pied Piper vart gjeven ut 19. mars 2002.
Historie
Etter at Sutras vart det einaste albumet til Donovan på Rick Rubin-selskapet American Recordings, slutta Donovan å skrive ny musikk. Han fokuserte på å opprette ei nettside og lage sitt eige plateselskap, Donovan Discs. Donovan byrja å skrive ein sjølvbiografi og leite etter studioopptak i arkiva til plateselskapa.